২০১৬ বিধানসভা ভোট, বাকি এখনও সাত-আট মাস। সঠিক দিনক্ষণও জানা নেই। তবু প্রচারযুদ্ধে এখন থেকেই নেমে পড়লেন মুখ্যমন্ত্রী মমতা বন্দ্যোপাধ্যায়। আচমকাই আজ টুইটারে তাঁর ঘোষণা, ২০১৬ বিধানসভা ভোটে আবার ক্ষমতায় ফিরবে তৃণমূল। ভোট নিয়ে যেখানে কোনও মহলেই এখনও কোনও উচ্চবাচ্য নেই, সেখানে হঠাত্‍ করে মুখ্যমন্ত্রীর এই টুইট-প্রচার ঘিরে জল্পনা তুঙ্গে। টুইটে মুখ্যমন্ত্রী লিখেছেন, গণতন্ত্রে মানুষই শেষ কথা। রাজ্যে উন্নয়নের রেকর্ড দেখে আমরা আত্মবিশ্বাসী, ২০১৬ সালে আবার তৃণমূলই জিতবে। কিন্তু কেন তিনি এখন থেকেই প্রচারযুদ্ধে নামলেন? নিছক একটি টুইট নাকি এর পিছনে রয়েছে কোনও উদ্দেশ্য, তা নিয়েই জোর জল্পনা রাজনৈতিক মহলে।
 ওয়েব ডেস্ক: ২০১৬ বিধানসভা ভোট, বাকি এখনও সাত-আট মাস। সঠিক দিনক্ষণও জানা নেই। তবু প্রচারযুদ্ধে এখন থেকেই নেমে পড়লেন মুখ্যমন্ত্রী মমতা বন্দ্যোপাধ্যায়। আচমকাই আজ টুইটারে তাঁর ঘোষণা, ২০১৬ বিধানসভা ভোটে আবার ক্ষমতায় ফিরবে তৃণমূল। ভোট নিয়ে যেখানে কোনও মহলেই এখনও কোনও উচ্চবাচ্য নেই, সেখানে হঠাত্‍ করে মুখ্যমন্ত্রীর এই টুইট-প্রচার ঘিরে জল্পনা তুঙ্গে। টুইটে মুখ্যমন্ত্রী লিখেছেন, গণতন্ত্রে মানুষই শেষ কথা। রাজ্যে উন্নয়নের রেকর্ড দেখে আমরা আত্মবিশ্বাসী, ২০১৬ সালে আবার তৃণমূলই জিতবে। কিন্তু কেন তিনি এখন থেকেই প্রচারযুদ্ধে নামলেন? নিছক একটি টুইট নাকি এর পিছনে রয়েছে কোনও উদ্দেশ্য, তা নিয়েই জোর জল্পনা রাজনৈতিক মহলে। মমতা বন্দ্যোপাধ্যায়ের টুইটকে কার্যত চ্যালেঞ্জ জানিয়েছেন বিজেপি নেতা সিদ্ধার্থনাথ সিং। তাঁর বক্তব্য, 'বাংলায় যেভাবে তৃণমূল কংগ্রেস ভোট করিয়েছে, এবার সেটা আর হবে না। কেন্দ্রীয় বাহিনী দিয়ে হবে ২০১৬ বিধানসভা ভোট'। অর্থাৎ ভোটে কারসাজি করে তৃণমূল জিততে পারবে না, এমনটাই ইঙ্গিত সিদ্ধার্থনাথ সিংয়ের।